###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of**

**Gilan Belediyesi**

**PROCESVERBAL**

**Nga procesverbali i mbledhjes së kaluar të Komitetit për Politikë dhe Financa , i mbajtur në sallën e kuvendit komunal më 22.10.2024 në orën 10:00.**

**Në mbledhje morën pjesë:** Kushtrim Kadriu**,** Avdyl Aliu, Shpresa K. Emini, Ramiz Ramadani, Mimoza K. Qerimi, Arianit Sadiku, Krenare L. Kqiku, Nazim Gagica dhe Ismajl Kurteshi.

**Mungoi:** Bujar Nevzati.

Mbledhjen e kryesoi kryesuesi i komitetit Kushtrim Kadriu i cili përshëndeti të pranishmit dhe hapi mbledhjen me këtë:

**R E N D P U N E**

1. **Konstatimi i prezencës së anëtarëve dhe miratimi i procesverbalit të mbledhjes së kaluar**
2. **Raporti i Auditimit për pasqyrat vjetore të komunës së Gjilanit për vitin 2023 (Plani i veprimit për zbatimin e Rekomandimeve të Zyrës Kombëtare të Auditimit)**
3. **Vlerësimi i rreziqeve nga fatkeqësitë natyrore dhe fatkeqësitë tjera për Komunën e Gijilanit**
4. **Raporti i punës i Ndërmarrjeve Publike Lokale: Stacioni i Autobusëve, Tregu dhe Eco-higjien.**
5. **Kërkesë nga Qendra për Hulumtim dhe Monitorim Preshevë**
6. **Kërkesë për mbështetje financiare të OJQ Liza –R Gjilan**
7. **Raporti financiar 9 mujor Janar-Shtator 2024**
8. **Informatë mbi buxhetimin e përgjegjshëm gjinor**
9. **Miratimi i akteve të përgjithshme sipas nevojës**
10. **Shqyrtimi i propozim vendimeve dhe kërkesa nga ekzekutivi i komunës**
11. **Miratimi i statutit të ansamblit**
12. **Raporti i komisionit për emërimin e rrugëve**
13. **Ndryshimi dhe plotësimi i vendimit nr. 016-20437 të datës 23.02.2023 për formimin e Komisionit për shqyrtimin e kërkesave dhe ankesave në procesin e emërtimit të rrugëve dhe numërimit të adresave për territorin e komunës së Gjilanit ( propozim i shoqatës Ali Hadri)**
14. **Zëvendësimi i z. Agim Hotnjani nga Komisioni për njohjen e Meritave Historike**
15. **Caktimi i normave tatimore të Tatimit në Pronë**
16. **Raporti i Komisionit për zgjedhjen e këshillave lokale**
17. **Të ndryshme**

**Nazim Gagica:** unë kam dërguar një kërkesë me shkrim te kryesuesi i kuvendit lidhur me të gjitha gratë që janë të prekura nga kanceri i gjirit për mbështetje financiare dhe kujdes në shërbime tjera.

**Arianit Sadiku:** e dimë që secilën mbledhje e KPF-së duhet me pas materialin e thirrjeve të paktën 7 ditë me kohë që ti shqyrtojmë materialet dhe ti propozojmë që ti shtyjmë për kuvend.

Unë nuk e di me çfarë baze ligjore thirret fillimisht njoftohen brenda 1 dite për të vazhduar me procedurat tjera duke i pasur parasysh edhe çështjet e mbetura që gjatë gjithë kohës po mundoheni me e sulmu pozitën që po e bllokoni kuvendin, kur nuk dakordoheni asnjëherë për pikat e rendit të ditës që thirret për seanca.

Kemi shumë çështje që janë shumë me më rëndësi se sa pikat e rendit të ditës që janë propozuar sot ku kemi çështjen e buxhetit, çështjet e raportimeve, çështje të ndryshme të cilat janë peng prej muajit qershor e deri në fund të këtij muaji.

Qysh mundemi ne me vazhdu pa i përfundu mbledhjet e kuvendit ku disa çështje që janë më problematike të këtij kuvendi.

Përderisa nuk e kap asnjë periudhë kohore ligjore që ta legjitimon këtë thirrje të kësaj seance duke aluduar që e humbim periudhën e pagesave këto janë veç farsa nuk ka asgjë çështje që qojnë peshë për punën e kuvendit por është shumë më e rëndësishme vazhdimi i punimeve të këtij kuvendi fillimisht të bëhet përmes një dakordance e cila kishtë mujtë me i zgjidh çështjet e këtyre problemeve të grumbulluara.

Nëse inatin dhe luftën politike i kemi drejtpërdrejt me ekzekutivin këto çështje ekzekutive me u zgjedh me legjislativin por s’keni dashtë asnjëherë.

Unë propozoj që nëse kemi një dakordancë të përbashkët që vazhdimin e seancës mbledhjes së KPF-së por edhe vazhdimin e seancës së rregullt të këtij muaji të takohemi paraprakisht që të dakordohemi që të premten ta mbajmë mbledhjen e KPF-së duke e ditë që prap nuk ka periudhë kohore që e legjitimon të dakordohemi edhe për pikat e rendit të ditës dhe të vazhdojmë me mbledhjen e kuvendit në fund të muajit.

**Kushtrim Kadriu:** ne jemi konsultuar edhe me sekretarinë fakt është edhe arsyeja e pagesave por edhe e grantit të performancës ku kuvendi duhet ti ketë seancat e rregullta brenda vitit e që duhet ti bëjmë për me përmbyll këtë kusht ligjor.

Arsyeja pse e kemi thirr me vetëm 1 ditë është se kemi qenë me vonesë ku ne dje e mbajtëm vazhdimin e seancës së rregullt pastaj edhe 2 të tjera kjo është arsyeja pse kemi shku pak më shpejt.

**Mimoza K. Qerimi:** edhe unë pajtohem me Arianitin krejt arsyetimet që i tha unë personalisht isha në orë dhe e mora njoftimin gjysmë ore para ku unë nuk i di as pikat e rendit të ditës.

**Krenare L. Kqiku:** pyetja ime është në rast se mbahet kjo mbledhje e KPF-së a mund të kthehet si e jashtëligjshme nga ministria, të refuzohet ?

**Kushtrim Kadriu:** nuk kemi pas ndonjëherë kësi praktike dhe nuk kam ndonjë përgjigjje për MAPL-në.

**Nazim Gagica:** unë pjesërisht pajtohem që kemi shumë çështje për ti diskutuar por ne në dje në mbledhje të thirrur shumë ligjërisht ku patëm në rend ditës pika shumë të rëndësishme të propozuara nga z. Kurteshi që kishte të bëjë me rregulloren e Arsimit të njoftuar me kohë anëtarët e kuvendit dhe aty munguan e sot flasim për ligjshmëri të kuvendit edhe për prezencë kjo nuk është në proporcion të drejtë edhe me rregulloren edhe me etikën profesionale, edhe politike.

**Ismajl Kurteshi:** unë kam vetëm një sugjerim për ju anëtarë të këtij komiteti që të uleni dhe ta gjeni një formë e cila i kënaq të gjithë por takimi me qenë në frymën e gjetjes së rrugës së duhur për ta mbajtur seancën e tetorit në tetor e mos të kalojnë se edhe ashtu shumë muaj na kanë kaluar.

Nëse pjesa e VV nuk janë njoftuar rreth materialit unë mendoj se ka këtu hapësirë me u shty kjo prej të martës deri të enjten se nëse kështu fillojmë me ja gjetë njëri tjetrit të metat e gabimit dëmtohen qytetarët, proceset.

Një çështje që e di që nëse seanca nuk mbahet me 31 tetor që ka me mbet keq është edhe shpallja e konkursit për bursa e cila duhet të kaloj në komitet të KFF-së e në kuvend për tu shpallur konkursi që bursat me u nda me kohë dhe mjetet me u shpërnda gjatë këtij viti kalendarik.

**Ramiz Ramadani:** besoj që përgjegjësi për rregullsinë dhe ligjshmërinë është në sekretarin dhe nëse ekeni konsultuar sekretarinë besoj se këta e kanë pas parasysh.

Kisha kërkuar edhe prej LVV që sot me u mbajtën KPF –ja sepse pjesa dërmuese e pikave janë pika të përsëritura, materiali na është i njoftur dhe mos të merremi me gjëra të vogla dhe të parëndësishme.

**Krenare L. Kqiku:** unë i kam 4 propozime për rend dite e para është Inkubatori i biznesit, Korniza afatmesme buxhetore, mjetet e bartura 2.5 milionë euro dhe raportimi i kryetarit të komunës mendoj se ka qenë obligim ligjor që duhet të bëhet 6 mujori.

**Ismajl Kurteshi:** këtu e kemi drejtorinë DKA-së ku ne dje si kuvend e kemi aprovuar plotësim ndryshimin e rregullores për bursa dhe është koha e fundit që ne të pajtohemi që këtë pikë ta propozojmë për rendin e ditës në mënyrë që konkursi të shpallet me kohë e që të arrijmë që gjatë këtij viti kalendarik edhe të ndahen bursat.

**Shpresa K. Emini:** një sqarim se kolegia tha kornizën afatmesme buxhetore ndoshta po mendoni për planifikimin e buxhetit për vitin 2025 / 2026 se KAB kjo shkon para planifikimit të buxhetit.

**Mimoza K. Qerimi:** unë mendoj se krejt këto pika tjera edhe çështja e bursave për të cilat më akuzoi kolegu më herët që nuk ke qenë në seancë janë të lidhura me planifikim të buxhetit dhe me bartje të mjeteve për të cilat këta deri tani na kanë zvarritur dhe nuk e di qysh kanë me i pagu bursat.

A është veç për konsum politik kjo temë a për çka është problemi sepse nuk e kuptoj?

***Me 7 vota për pika 1.7 hiqet nga rendi i punës.***

***Me 8 vota për miratohet propozimi nga Nazim Gagica për mbështetje financiare për gratë e prekura me kancer të gjirit dhe rekomandohet për kuvend.***

***Me 8 vota për miratohet propozimi nga Ismajl Kurteshi për projekt rregulloren e bursave për studentë dhe rekomandohet për kuvend.***

**Propozimet nga LVV**

1. **Me 4 vota për, 5 kundër nuk miratohet Inkubatori i biznesit.**
2. **Me 2 vota për, 5 kundër nuk miratohet Korniza afatmesme buxhetore.**
3. **Me 2 vota për, 5 kundër nuk miratohen mjetet e bartura.**
4. **Me 2 vota për, 4 kundër nuk miratohet Raporti 6 mujor i kryetarit të komunës.**

**Me 5 vota për miratohet Rendi i punës.**

***Me 5 vota për miratohet pika 1.1 e Rendit të punës dhe rekomandohet për kuvend*.**

***Me 5 vota për miratohet pika 1.2. e Rendit të punës dhe rekomandohet për kuvend.***

***Me 5 vota për miratohet pika 1.3 e Rendit të punës dhe rekomandohet për kuvend.***

**Ramiz Ramadani:** për pikën 1.4 unë e kam lexuar materialin dhe kam përshtypjen se dalim jashtë kompetencës së kuvendit mirëpo nëse keni memorandum komuna e Gjilanit me komunën e Preshevës atëherë brenda memorandumit e kemi këtë të drejtë.

***Me 5 vota për miratohet pika 1.4 e Rendit të punës dhe rekomandohet për kuvend.***

***Me 5 vota për miratohet pika 1.6 e Rendit të punës dhe rekomandohet për kuvend.***

***Me 5 vota për miratohet pika 1.10 e Rendit të punës dhe rekomandohet për kuvend.***

***Me 5 vota për miratohet pika 1.11 e Rendit të punës dhe rekomandohet për kuvend.***

***Me 5 vota për miratohet pika 1.12 e Rendit të punës dhe rekomandohet për kuvend.***

***Me 5 vota për hiqet pika 1.13 e Rendit të punës.***

***Me 5 vota për hiqet pika 1.14 e Rendit të punës.***

***Me 5 vota për miratohet pika 1.15 e Rendit të punës dhe rekomandohet për kuvend.***

***Me 5 vota për miratohet vendimi për nxjerrjen e akteve per bursa dhe rekomandohet për kuvend.***

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**